《润州》
清代·徐永宣

江山谁第一？最是润州城。山上南朝寺，江头北府兵。

三春添黛色，万古一涛声。阅尽东西客，劳劳役利名。

作者简介：江苏武进人，字学人，一字辛斋，号茶坪。康熙三十九年进士，官主事。早年所作诗被宋荦收入《江左十五子诗选》，又与庄令舆同选《毗陵六家诗钞》，以是知名。有《茶坪诗钞》、《云溪草堂诗钞》。